آمریکا پرزیدنتی دونالد ترامپ، حاقیندا عزل سوروشدورماسی آچیلماسینا سبب اولان اوکراین پرزیدنتی ولادیمیر زلنسکی ایله ائتدیگی ایکینجی بیر گؤروشمه‌نین متنینی چرشنبه آخشامی گونو یاییملایاجاق‌لارینی بیلدیردی.
ترامپ، آلاباما ایالتینه حرکت ائتمه‌دن اوّل آندروس هاوا پایگاهیندا (Joint Base Andrews) ژورنالیست‌لره ائتدیگی آچیقلامادا،
دیگر گؤروشمه‌نین ده متنینی ایستییرلر، ایکینجی گؤروشمه. اونو دا تامین ائتمه‌یه حاضیرام، بازار ارته‌سی تعطیل اولدوغو اوچون متنی سیزه بؤیوک احتیمال چرشنبه آخشامی گونو وئرجگیک.دئدی.
زلنسکی ایله اصلینده بیری آوریل دیگری ژوئیه‌ده ایکی تلفون گؤروشمه‌سی ائتدیگی معلوماتینی وئرن ترامپ،
ایکینجی متنی اوخویوب سهو بیر شئی اولوب اولمادیغینی سیز سؤیله‌یین گؤرک منه. دئیه دانیشدی.
آغ ائو، ژوئیه‌دکی گؤروشمهنین متنینی یایینلامیشدی، چرشنبه آخشامی گونو یایینلانماسی گؤزلنیلن متنلر ایسه نیسان‌داکی تلفون گؤروشمه‌سینه عایید.
ترامپ حاقیندا آچیلان عزل سوروشدورماسیندا توپلوما آچیق ایجلاس‌لارین ایلکی، گله‌جک هفته چرشنبه باشلایا‌جاق. دیگر طرف‌دن جمهوریتچی‌لر ایسه اسکی باشقان کؤمکچی‌سی و 2020 پرزیدنت سئچیم‌لری‌نین دموکرات نامیزد نامیزدلرین‌دن جو بایدن‌ین اوغلو هونتر بایدن و اوکراین گؤروشمه‌سینی شیکایت ائدن شخصیتی آچیقلانمایان موخبیر ده شاهید اولا‌راق استراحت ائتمه‌سینی ایسته‌دی.
کشفیات کومیته‌سی‌نین سابیقه‌لی عضو‌لرین‌دن جمهوریتچی دئوین نونس، نماینده‌لر مجلیسی کشفیات کومیته‌سی‌نین باشقانی آدام اشیف‌دن عزل سوروشدورماسنین عدالت‌لی اولماسی اوچون سیاهی‌دکی بوتون شاهیدلری چاغیرماسینی گؤزلدیک‌لرینی، بونون دیشیندا ایسه عدالت‌لی محاکیمه‌یه مانع تؤردجگینی ایفاده ائتدی.
آنجاق، اشیف‌ین جمهوریتچی‌لرین شاهید سیاهی‌سیندا آدلارین هامی‌سینی اولماسا دا بیر قیسمینی رد ائتمه‌سی گؤزلنیلیر.
